Malema-kunswerk vir uitstalling geweier | Maroela Media
Alta Bonnet, 'n 17-jarige hoërskoolleerling van Bloemfontein, se kunswerk van Julius Malema mag nie by die Bloemskou uitgestal word nie, omdat dit glo "te polities" is.
Bonnet beeld Malema, die geskorste ANC-jeugligaleier, uit as 'n "fat cat" op die soustrein, het Beeld Dinsdag berig.
Bonnet het gesê sy was aanvanklik verras en vies toe die skou se organiseerders haar kunswerk verban het, maar dat sy nou daaroor kan lag.
Sy het gesê die organiseerders was dalk 'n bietjie te "uptight". "Hulle het vir my kunsonderwyser gesê dit is te polities," het Bonnet gesê.
Sy het die kunswerk geverf as deel van 'n klasprojek om "littekens in die samelewing" uit te beeld.
Elmarie Prinsloo, Bloemskou se hoof uitvoerende beampte, het gesê die skou is 'n familiebyeenkoms en dat omstrede kunswerke mense mag ontstel. Sy sê voorts twee ander kunswerke is ook afgekeur omdat dit te gewelddadig was.
Die kunswerk is vanoggend op "The complimentary breakfast show" geplaas, dit is geskilker nie geverf nie en ek moet sê, sy is baie talentvol. Dit is jammer die skou wil dit nie uitstal nie maar gelukkig het ons vandag socila media wat dit 10 000 keer meer blootstelling gee.
Indien dit uitgestal is, het dit waarskynlik nooit die media gehaal nie. Juis omdat dit afgekeur is, weet tienduisende mense nou daarvan.